Izmir Otaturk stadioni

Izmir Otaturk stadioni (turkcha: İzmir Atatürk Stadyumu) – Turkiyaning Izmir shahrida joylashgan koʻp maqsadli stadion. Stadion turk davlat arbobi Mustafo Kamol Otaturk sharafiga nomlangan. Hozirda u asosan futbol oʻyinlari va vaqti-vaqti bilan yengil atletika musobaqalari uchun ishlatiladi. Stadion 51 295 kishiga moʻljallangan. U 1971-yil oktyabr oyida ochilgan va oxirgi marta 2005-yilda taʼmirlangan. İzmir shahrining Altay S.K. va Karşıyaka S.K. futbol jamoalari tomoshabinlar soni koʻp boʻladigan oʻyinlarda ushbu stadiondan vaqti-vaqti bilan foydalanadi. Stadiondagi yugurish yoʻlagi 10 ta yoʻlakdan iborat. Izmir Otaturk stadioni 1971-yilda boʻlib oʻtgan Oʻrta yer dengizi oʻyinlari, 1980-yilda oʻtkazilgan Islom oʻyinlari hamda 2005-yilgi Yozgi Universiada musobaqalariga mezbonlik qilgan. Shuningdek, stadion 2009-yilda Fortis Turkey Cup Final uchrashuvini ham qabul qilgan. Ushbu finalda Beşiktaş jamoasi Fenerbahçeni 4:2 hisobida magʻlub etib, Turkiya kubogini sakkizinchi marta qoʻlga kiritgan. Rekordlar Manbalar Havolalar Venue information (Wayback Machine saytida 2020-11-03 sanasida arxivlangan) Google map of İzmir Atatürk Stadium